7 vas ná ‘belegging’ net kluis vol vals geld is | Netwerk24
Deur Nicole Mccain, News24 16 November 2019 21:43
Die verdagtes het die vrou glo in Maart daarvan oortuig om haar werk te bedank en haar spaargeld aan hulle te oorhandig sodat hulle dit kon belê vir ’n reuse-opbrengs, sê kol. Thembeka Mbele, provinsiale polisiewoordvoerder van KwaZulu-Natal.
Toe die kluis aan die vrou oorhandig is, het sy vervalste geld en papier pleks van ’n opbrengs op haar belegging in die kluis gevind, sê Mbele.
’n Saak van diefstal is kort ná die voorval by die Ladysmith-polisiekantoor ingedien.
Polisiebeamptes het Woensdag die sewe mans aangekeer. Hulle word daarvan aangekla dat hulle in die besit van vermoedelik gesteelde eiendom was.
Beslag is ook gelê op ’n onbekende bedrag geld, vervalste geld, 15 selfone, ’n skootrekenaar, verskeie bankkaarte en twee splinternuwe voertuie.
Lt.genl. Khombinkosi Jula, polisiekommissaris vir KwaZulu-Natal, het die speurders vir die arrestasie geloof.
“Ons kry die soort klagtes gereeld. Daarom waarsku ons altyd mense om nie vreemdelinge met hul hard verdiende geld te vertrou nie.”
Meer oor: Thembeka Mbele | Kwazulu- Natal | Bedrogspul